钦定古今图书集成/历象汇编/庶征典/第076卷 > 《田家五行》 > 吴
## 钦定古今图书集成/历象汇编/庶征典/第076卷 > 《田家五行》 > 吴

### 废帝太平二年大雨

按《三国吴志孙亮传》：“太平二年春二月甲寅，大雨震
电。”

按《晋书五行志》，“太平二年二月甲寅，大雨震电。乙卯，
雪，大寒。”案刘歆说，此时当雨而不当大雨，大雨，恒雨
之罚也。于始震电之，明日而雪大寒，又恒寒之罚也。
刘向以为既已雷电，则雪不当复降，皆失时之异也。
天戒若曰，为君失时，贼臣将起。先震电而后雪者，阴
见间隙，起而胜阳，逆弑之祸将成也。亮不悟，寻见废。
此与《春秋》鲁隐事同也。

### 景帝永安四年夏五月大雨水泉涌溢

按：《吴志孙休传》云云。

永安五年八月壬午，大雨震电，水泉涌溢。

按：《吴志孙休传》云云。